
VENDIM
Nr. 399, datë 9.6.2022

PËR MIRATIMIN E NDËRTIMIT TË CENTRALIT GJENERUES TË ENERGJISË ELEKTRIKE FOTOVOLTAIKE “ERSEKA SOLAR PARK 2” DHE VEPRAVE NDIHMËSE, I CILI NUK ËSHTË OBJEKT KONCESIONI, NË ZONËN E ERSEKËS, BASHKIA KOLONJË, QARKU I KORÇËS, NGA BASHKIMI I PËRKOHSHËM I SHOQËRIVE “FAVINA” SHPK, “FAVINA 1” SHPK DHE “M&K ENERGY TRADING CO” SHPK

Në mbështetje të nenit 100 të Kushtetutës dhe të pikës 1, të nenit 49, të ligjit nr. 43/2015, “Për sektorin e energjisë elektrike”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Miratimin e ndërtimit të centralit gjenerues të energjisë elektrike fotovoltaike “Erseka Solar Park 2” dhe veprave ndihmëse, i cili nuk është objekt koncesioni dhe nuk përfiton nga masat mbështetëse, në zonën e Ersekës, Bashkia Kolonjë, qarku i Korçës, nga bashkimi i përkohshëm i shoqërive “Favina” sh.p.k., “Favina 1” sh.p.k. dhe “M&K Energy Trading CO” sh.p.k., me elementet, si më poshtë vijon:
[bookmark: _GoBack]a) Emrin e aplikuesit: Bashkimi i përkohshëm i shoqërive “Favina” sh.p.k., “Favina 1” sh.p.k. dhe “M&K Energy Trading CO” sh.p.k.;
b) Numrin e identifikimit personal të zyrës së taksave NIPT/NUIS:
“Favina” sh.p.k.: J64104078V;
“Favina 1” sh.p.k.: K54624001I;
“M&K Energy Trading CO” sh.p.k.: M04516001I;
c) Tipin e centralit: fotovoltaik;
ç) Kapacitetin e instaluar: 20 mw;
d) Afatin e pritshëm të vënies në punë: koha për ndërtimin dhe vënien në operim të parkut fotovoltaik do të jetë brenda 24 (njëzet e katër) muajve nga marrja e lejes së ndërtimit;
 dh) Vendndodhjen e burimit gjenerues të energjisë: në zonën e Ersekës, Bashkia Kolonjë, qarku i Korçës;
e) Afatin e operimit: 49 (dyzet e nëntë) vite nga hyrja në fuqi e këtij vendimi;
ë) Koordinatat e tokës sipas aneksit 1, bashkëlidhur këtij vendimi;
f) Ministria e Infrastrukturës dhe Energjisë, Agjencia Kombëtare e Burimeve Natyrore ose institucione të tjera të autorizuara kanë të drejtë të ushtrojnë mbikëqyrje të përgjithshme me afate 3-mujore gjatë realizimit, vënies në punë dhe operimit, me synim që të verifikojnë se ecuria e punimeve, cilësia, konformiteti dhe operimi janë në përputhje me programin e përgjithshëm të realizimit dhe të dokumentacionit të projektit;
g) Bashkimit të përkohshëm të shoqërive “Favina” sh.p.k., “Favina 1” sh.p.k dhe “M&K Energy Trading CO” sh.p.k., i lind e drejta të krijojë pranë Qendrës Kombëtare të Biznesit një shoqëri për qëllime të veçanta, për ndërtimin, shfrytëzimin dhe administrimin e centralit fotovoltaik. Bashkimi i përkohshëm i shoqërive “Favina” sh.p.k., “Favina 1” sh.p.k. dhe “M&K Energy Trading CO” sh.p.k., dhe shoqëria për qëllime të veçanta do të jenë bashkërisht përgjegjëse për detyrimet sipas këtij miratimi dhe kontratës së nënshkruar me Ministrinë e Infrastrukturës dhe Energjisë;
gj) E drejta për ndërtimin e burimit gjenerues të energjisë elektrike fotovoltaike “Erseka Solar Park 2” dhe veprave ndihmëse, me kapacitet të instaluar 20 mw, i cili nuk është objekt koncesioni dhe nuk përfiton nga masat mbështetëse, në zonën e Ersekës, Bashkia Kolonjë, qarku i Korçës, e dhënë sipas këtyre rregullave, si dhe më shumë se 10% e kuotave të shoqërisë për qëllime të veçanta mund të transferohet te një subjekt i tretë, tërësisht ose pjesërisht, vetëm me miratimin e Ministrisë së Infrastrukturës dhe Energjisë;
h) Bashkimi i përkohshëm i shoqërive “Favina” sh.p.k., “Favina 1” sh.p.k. dhe “M&K Energy Trading CO” sh.p.k., ose shoqëria për qëllime të veçanta ka detyrimin që:
i. të paraqesë periodikisht (çdo tre muaj) pranë Ministrisë së Infrastrukturës dhe Energjisë, Agjencisë Kombëtare të Burimeve Natyrore ose institucioneve të tjera të autorizuara informacion mbi ecurinë e ndërtimit të centralit fotovoltaik;
ii. të respektojë kushtet e cituara në lejet, licencat dhe autorizimet paraprake mjedisore, lëshuar nga institucionet përgjegjëse kombëtare;
iii. të dorëzojë sigurimin e kontratës, në masën jo më pak se 5% të vlerës së investimit, përpara nënshkrimit të kontratës ndërmjet bashkimit të përkohshëm të shoqërive “Favina” sh.p.k., “Favina 1” sh.p.k. dhe “M&K Energy Trading CO” sh.p.k., ose shoqërisë për qëllime të veçanta dhe ministrisë. Në këtë kontratë përcaktohen të drejtat dhe detyrimet e palëve për realizimin e këtij projekti, penalitetet, në rast mosrealizimi, si dhe çështje të tjera që lidhen me zbatimin e saj;
iv. t’i japë falas, në formë royalty, ministrisë përgjegjëse për energjinë sasinë e energjisë elektrike, në masën 2 (dy) % të sasisë vjetore të prodhimit të energjisë elektrike ose konvertimin e saj në vlerë monetare. Në rast konvertimi në vlerë monetare shuma duhet të derdhet tërësisht në buxhetin e shtetit;
v. të përmbushë kërkesën, sipas rastit, që një pjesë e prodhimit të burimit gjenerues të energjisë t’i shitet furnizuesit publik, sipas legjislacionit në fuqi.
2. Ngarkohen Ministria e Infrastrukturës dhe Energjisë dhe bashkimi i përkohshëm i shoqërive “Favina” sh.p.k., “Favina 1” sh.p.k. dhe “M&K Energy Trading CO” sh.p.k. për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

Nr Veri Lindje |
1 4470415.52 | 559651.38
2 4470419.85 | 559704.17 |
3 4470456.22 559695.22
4 4470468.29 559732.13
5 | 4470495.14 | 559736.07
6 | 447050052 | 559727.29
7 | 4470500.36 | 560167.50
8 | 4470477.09 | 560177.14
o | 2470466.88 | 56018609 |
10 | 4469967.84 | 560186.09
11 | 446997028 | 560153.08
4469960.29 | 560132.46
4469952.90 | 560106.78
14 | 446992833 | 560078.94
15 | 4469896.11 | 560005.78
16 | 4469867.91 | 559973.86
4469883.49 | 559967.37
4469899.96 | 559967.26
19 | 4469931.68 | 559940.09
20 | 4469893.64 | 559853.17
21 | 4469868.15 | 559836.57
4469849.97 | 550774.64
23 4469814.11 | 55974730
24 4469804.58 559703.38
25 4469779.03 | 559651.38





